**Előterjesztés**

**A Balatonalmádi Szociális Társulás által biztosított házi segítségnyújtás ellátásának 2018. évi önköltségi és intézményi térítési díjának elfogadása**

Tisztelt Képviselő-testület!

Tisztelt Bizottság!

Litér Község Önkormányzata a házi segítségnyújtást a Balatonalmádi Szociális Társuláson keresztül biztosítja.

A szociális igazgatásról és szociális ellátásokról szóló 1993. évi III. törvény (a továbbiakban: Szt.) 92.§ (1) bekezdés b) pontja értelmében a személyes gondoskodást nyújtó ellátásokról, azok igénybevételéről, valamint a fizetendő térítési díjakról, ha a fenntartó önkormányzati társulás, akkor a társulási megállapodásban erre kijelölt települési önkormányzat a társulási megállapodásban meghatározottak szerint rendeletet alkot.

Ennek megfelelően Balatonalmádi Város Önkormányzata rendeletben állapítja meg, hogy a Balatonalmádi Család-és Gyermekjóléti Központ és Szociális Szolgálat litéri házi segítségnyújtást igénylők esetében a szolgáltatást milyen önköltségi és intézményi térítési díjjal tudja biztosítani.

Az Szt. 63.§ (2) bekezdése értelmében a házi segítségnyújtás keretében szociális segítést vagy személyi gondozást kell nyújtani.

Az Szt. 63.§ (3) bekezdése értelmében a szociális segítés keretében biztosítani kell

1. a lakókörnyezeti higiénia megtartásában való közreműködést,
2. a háztartási tevékenységben való közreműködést,
3. a veszélyhelyzetek kialakulásának megelőzésében és a kialakult veszélyhelyzet elhárításában történő segítségnyújtást,
4. szükség esetén a bentlakásos szociális intézménybe történő beköltözés segítését.

Az Szt. 63.§ (4) bekezdése értelmében a személyi gondozás keretében biztosítani kell

1. az ellátást igénybe vevővel a segítő kapcsolat kialakítását és fenntartását,
2. a gondozási és ápolási feladatok elvégzését,
3. a (3) bekezdés szerinti feladatokat.

A fentiekben részletezettek miatt a házi segítségnyújtás alapszolgáltatás önköltségei és intézményi térítési díjai a szociális segítés, illetve a személyi gondozás tevékenység szerinti bontásban került megállapításra, az alábbiak szerint:

**Házi segítségnyújtás** Szociális segítés Személyi gondozás

Egy gondozási órára jutó önköltség: **2.101,- Ft 2.101,-**

Intézményi térítési díj (Ft/gondozási óra): **1.890,- Ft 150,-**

Ezen díjak elfogadását követően módosítani szükséges az önkormányzat személyi térítési díjakról szóló rendeletét.

Litér, 2018. február 14.

 Szedlák Attila sk

 polgármester

***Határozati javaslat***

***Litér Község Önkormányzata Képviselő-testületének***

***……../2018. (II.22.) LKt. határozata***

Litér Község Önkormányzata Képviselő-testülete megtárgyalta és elfogadta a Balatonalmádi Család-és Gyermekjóléti Központ és Szociális Szolgálat által biztosított házi segítségnyújtás ellátásának egy gondozási órára jutó önköltségét, mely szociális segítés esetén
2.101 Ft/óra, személyi gondozás esetén 2.101 Ft/óra összegben került megállapításra.

A Képviselő-testület elfogadta továbbá a házi segítségnyújtás ellátásának intézményi térítési díját, mely szociális segítés esetén 1.890 Ft/óra, személyi gondozás esetén 150,- Ft/óra összegben került megállapításra.

A Képviselő-testület megbízza a Polgármestert, hogy döntéséről értesítse Balatonalmádi Város Önkormányzatát.

Felelős: Szedlák Attila polgármester

Határidő: azonnal

**Előterjesztés**

**A személyes gondoskodás körébe tartozó ellátások**

**személyi térítési díjáról szóló rendelet felülvizsgálata**

Tisztelt Képviselő-testület!

Tisztelt Bizottság!

Balatonalmádi Család-és Gyermekjóléti Központ és Szociális Szolgálat 2018. évi költségvetés kiadási előirányzatát tartalmazó kimutatást megküldte, melyben az **idősek nappali ellátás** **kiadása** **6 909 353 Ft,** valamint a társulási megállapodás alapján fizetendő hozzájárulás 345 468 Ft.

2018. évi költségvetésének **bevételi** előirányzata az **idősek nappali ellátás** esetén **5 316 019 Ft**

Házi segítségnyújtás

Szociális segítés és személyi gondozás esetén **kiadási** előirányzata **11 672 878,** valamint a társulási megállapodás alapján fizetendő hozzájárulás 583 644 Ft.

2018. évi költségvetésének **bevételi** előirányzata szociális segítés esetében **125 000 Ft,** személyi gondozás esetén **8 548 783 Ft.**

Kérem a képviselő-testületet, hogy a Balatonalmádi Család-és Gyermekjóléti Központ és Szociális Szolgálat által a házi segítségnyújtás ellátására kalkulált önköltségi-, illetve intézményi térítési díjakról döntsön a határozati javaslat alapján.

Az Önkormányzat személyes gondoskodás körébe tartozó ellátások személyi térítési díjáról szóló rendeletében fentiek alapján a házi segítségnyújtás személyi térítési díjait módosítani szükséges.

Fentieket figyelembe véve került átdolgozásra csatolt rendelet tervezetünk melyet kérem, hogy a Tisztelt Képviselő-testület megvitatni és elfogadni szíveskedjen!

Litér, 2018. február 14.

 Szedlák Attila sk

 polgármester

**JELENLEGI RENDELET**

**Litér Község Önkormányzata Képviselő-testületének**

 **4 /2017. (III.6.) Önkormányzati rendelete**

**a személyes gondoskodás körébe tartozó ellátások (nappali ellátás, és házi segítségnyújtás) személyi térítési díjáról**

Litér Község Önkormányzatának Képviselő-testülete – Magyarország alaptörvénye 32. cikke (1) bekezdés a) pontjában és a (2) bekezdésben, valamint a szociális igazgatásról és szociális ellátásokról szóló 1993. évi III. törvény (a továbbiakban Szt.) 92. § (1) -(2) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX Törvény 13. § (1) bekezdés 8. pontjában meghatározott feladatkörében eljárva a következőket rendeli el:

1. § A képviselő-testület az étkeztetés igénybevétele nélkül működő nappali ellátás személyi térítési díját 0,-Ft/fő/ellátási nap összegben állapítja meg.

2. § A képviselő-testület a házi segítségnyújtást igénybe vevők részére 0,-Ft/fő/óra személyi térítési díjat állapít meg.

3. § (1) E rendelet 2017. április 1. napján lép hatályba.

 (2) Jelen rendelet hatályba lépésével egyidejűleg hatályát veszti Litér Község Önkormányzata Képviselő-testületének a személyes gondoskodás körébe tartozó ellátások (nappali ellátás és házi segítségnyújtás) térítési díjairól szóló 1/2014.(II.3.) önkormányzati rendelete.

 Szedlák Attila Bencze Éva

 Polgármester Jegyző

**TERVEZET**

**Litér Község Önkormányzata Képviselő-testületének**

 **.. /2018. (II…..) Önkormányzati rendelete**

**a személyes gondoskodás körébe tartozó ellátások (nappali ellátás, és házi segítségnyújtás) személyi térítési díjáról**

Litér Község Önkormányzatának Képviselő-testülete – Magyarország alaptörvénye 32. cikke (1) bekezdés a) pontjában és a (2) bekezdésben, valamint a szociális igazgatásról és szociális ellátásokról szóló 1993. évi III. törvény (a továbbiakban Szt.) 92. § (1) -(2) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX Törvény 13. § (1) bekezdés 8. pontjában meghatározott feladatkörében eljárva a következőket rendeli el:

1. § A házi segítségnyújtást igénybe vevő jövedelmi viszonyai alapján a személyi térítési díj mértékét az 1. melléklet tartalmazza.

2.§ Mentesül továbbá a személyi térítési díj fizetése alól a 70 év feletti házi segítségnyújtást igénybe vevő gondozott.

3.§ A személyi térítési díjat az igénybevett időszak utáni hónap 8. napjáig kell befizetni.

4. § (1) E rendelet 2018. ………………… napján lép hatályba.

 (2) Jelen rendelet hatályba lépésével egyidejűleg hatályát veszti Litér Község Önkormányzata Képviselő-testületének a személyes gondoskodás körébe tartozó ellátások (nappali ellátás és házi segítségnyújtás) térítési díjairól szóló 4/2017.(III.6.) önkormányzati rendelete.

 Szedlák Attila Bencze Éva

 Polgármester Jegyző

1. melléklet

A házi segítségnyújtást igénybe vevő jövedelmi viszonyai alapján a személyi térítési díj mértéke:

|  |  |  |
| --- | --- | --- |
| Sor-szám | Egy főre eső jövedelem (a mindenkori öregségi nyugdíjminimum %-ában) | Házi segítségnyújtás személyi térítési díjai |
| Fizetendő személyi térítési díj(a megállapított intézményi térítési díj %-ában | Fizetendő személyi térítési díj(Ft/fő/óra) |
| szociális segítés | személyi gondozás | szociális segítés | személyi gondozás |
|  | A | B | C | D | E |
| 1. |  < 250 %  | 0 % | 0 % |  0,-  | 0,-  |
| 2. | 250 – 350 %  |  |  |  |  |
| 3. | 350 % < |  |  |  |  |